ହାତିମୁରା ମନ୍ଦିର, ଭାରତୀୟ ରାଜ୍ୟ ଆସାମର ନଗାଁଓ ଜିଲ୍ଲାର ସିଲଘାତଠାରେ ଅବସ୍ଥିତ ଥିବା ଏକା ଶକ୍ତି ମନ୍ଦିର । ଏହାକୁ 1667 ଶକାବ୍ଦ ବା 1745 ମସିହାରେ ଆହୋମ ରାଜା ପ୍ରମତ୍ତ ସିଂହ ନିର୍ମାଣ କରେଇଥିଲେ । ଏଠାରେ ଆରାଧ୍ୟା ଦେବୀ ଦୂର୍ଗା ରହିଛନ୍ତି । ତାଙ୍କୁ ସ୍ଥାନୀୟ ଅଞ୍ଚଳରେ  " ମହିଷାମର୍ଦିନି"  କୁହା ଯାଏ । ପୁରାତନ କାଳରେ ଏଠାରେ ମଣିଷ ବଳି ପ୍ରଥା ଥିଲା ବୋଲି କୁହାଯାଏ । ଏହି ପୀଠ ଥିବା ଅଞ୍ଚଳ ଅତୀବ ରମଣୀୟ ଓ ପ୍ରକୃତିକ ସୁନ୍ଦରତାରେ ଭରା । ନିକଟରେ ଥିବା କଙ୍କାନ ହଜାରିକା ହ୍ରଦ ପ୍ରକୃତିକ ଶୋଭା ପାଇଁ ଖ୍ୟାତ ।